Ovela petkuttaja
Ovela petkuttaja on viime päivinä esiintynyt kaupungissa. Maanantaina tuli Itä-Suomen Basariin Aleksanterinkadun varrella hienosti puettu nainen, joka ostettuaan erinäisiä vaatekappaleita pyysi, että liikkeen poika lähetettäisiin tuomaan ne hänen mukanaan kotiin. Samalla pyysi hän että pojalle annettaisiin kuitattu lasku, jonka hän maksaisi kotonaan. Pyyntöihin suostuttiin ja vei nainen pojan Kansallispankin taloon, missä soitti erästä ovikelloa ilman että ovea kuitenkaan avattiin. Silloin pyysi hän paketin pojalta ja sanoen menevänsä pihan kautta avaamaan ovea lähti eikä ole sen koomin näyttäytynyt. Sama nainen on myöskin jollakin lailla onnistunut petkuttamaan itselleen pari hienoa sateenvarjoa kauppias L. Lewinin liikkeestä.

[Lähde: Wiipuri 21.7.1910 sivu 2]

Anonyymi
Karjala
Rikokset
Wiipuri
1910